Letiltott felhasználó

A rendszer az adatok védelme érdekében több biztonsági elemet tartalmaz.
Ezek közül az egyik, hogy nem hagyja a felhasználó jelszavát kísérletezgetéssel (brute-force) kitalálni.
Ez olyan módon valósul meg, hogy 5 db rossz bejelentkezési kísérlet után az adott felhasználói névvel már többet nem lehet belépni a rendszerbe még a jó jelszó birtokában sem.
Ilyenkor egy erre vonatkozó üzenet jelenik meg a bejelentkezéskor.

A letiltást feloldani legegyszerűbben úgy lehet, ha egy másik (megfelelő jogosultsággal rendelkező) felhasználó a letiltott felhasználó számára új jelszót állít be a Felhasználók menüpontban.

Ha nem áll rendelkezésre másik admin felhasználói hozzáférés, akkor már csak az eVIR ügyfélszolgálat tud segíteni a tiltás feloldásában, mivel a felhasználói felületről nincs más lehetőség a feloldásra.

Kapcsolódó oldalak:

Felhasználók

Jogosultság hiány